Diari Oficial de la Generalitat Valenciana


Sumari del DOGV 3692, del 21-02-2000 (2000/1052)

ACORD de 21 de desembre de 1999 de la Comissió Territorial d’Urbanisme de Castelló, relatiu a la modificació puntual núm. 3 de les normes subsidiàries de planejament de Navajas.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1052


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Navajas
    * pla d'urbanisme

ACORD de 21 de desembre de 1999 de la Comissió Territorial d'Urbanisme de Castelló, relatiu a la modificació puntual núm. 3 de les normes subsidiàries de planejament de Navajas. [2000/A1052]
  
Vist l'expedient relatiu a la modificació puntual número 3 de les normes subsidiàries de planejament de Navajas, i de conformitat amb els següents
  
Antecedents
  
1. L'Ajuntament de Navajas acordà sotmetre a informació al públic la modificació puntual número 3 el 23 de febrer de 1999, fet que es portà a terme per mitjà d'anuncis publicats en el periòdic Levante, en data 7 de juliol de 1999 i en el Diari Oficial de la Generalitat Valenciana (DOGV), número 3.510, de 4 de juny. Transcorregut el període d'informació al públic, durant el qual no es produïren al·legacions, quedà aprovada provisionalment la modificació el 13 d'octubre de 1999.
  
2. El projecte de modificació està format de memòria informativa i justificativa, i plans.
  
3. L'objecte de la modificació és corregir el traçat de la confluència entre la plaça del Matadero, el carrer de Vicente Mortes i un vial en execució, el qual tindrà una amplària de 10 metres i connectarà el carrer Mayor amb la plaça del Matadero en línia recta, per a deixar aquesta confluència ajustada al tancat que existeix actualment, i conservar la bardissa i les espècies que s'hi troben plantades.
  
Fonaments de dret
  
1. La tramitació ha sigut correcta, de conformitat amb el que estableixen els articles 55.1, 38 i concordants de la Llei 6/1994, de 15, de novembre, Reguladora de l'Activitat Urbanística (d'ara en avant LRAU), i en l'article 175 del Reglament de Planejament de la Comunitat Valenciana (d'ara en avant RPCV), aprovat pel Decret 201/1998, de 15 de desembre, del Govern Valencià.
  
2. La documentació està completa, a l'efecte del que disposa l'article 27 de la LRAU.
  
3. La modificació corregeix el traçat de la confluència que es produeix entre un vial denominat carrer en projecte i la plaça del Matadero, ajustant-se d'aquesta manera la tanca que existeix actualment, i conservant-se la bardissa i les espècies arbòries que s'hi troben plantades.
  
Amb la modificació, no es produeix cap increment de la superfície edificable de les actuals normes subsidiàries, ja que la superfície ocupada per la modificació, està dedicada a zona verda privada, i no és computable a efecte d'edificabilitat, i no es produeix, per tant, increment de l'aprofitament lucratiu de la zona en el seu conjunt. Per aquesta raó, no es preveuen mesures compensatòries en aquest sentit, per a mantenir la proporció i qualitat de les dotacions públiques previstes.
  
4. En vista de les anteriors consideracions i tenint present l'article 40.2 de la LRAU, pel qual la resolució autonòmica no qüestionarà mai la interpretació de l'interés públic local formulada pel municipi, no s'observen dificultats per a procedir a l'aprovació definitiva de la pretesa modificació.
  
5. De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta amb dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efecte de resolució executòria.
  
En virtut de tot el que s'ha exposat, la Comissió Territorial d'Urbanisme de Castelló acorda:
  
Aprovar definitivament la modificació puntual número 3 de les normes subsidiàries del terme municipal de Navajas.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, tot això sense perjudici d'utilitzar qualsevol altre recurs que es considere oportú.